[{"text_idx": "#000001", "text": "Teithiau tywys arbennig drwy dirwedd ac i mewn i geudyllau tanddaearol hen ddiwydiant mwyn gorllewin canolbarth Cymru."}, {"text_idx": "#000002", "text": "Anturwch i mewn i'r twnneli llaith a'r tirwedd hynod, i lefydd nad sydd wedi cael eu cyffwrdd ers y gadawodd y mwynwyr dros ganrif yn ol. Darganfyddwch hen weithfeydd plwm, arian, copr a sinc sy'n dyddio yn ol dros 4,000 o flynyddoedd."}, {"text_idx": "#000003", "text": "Rydym yn cynnig ystod eang o deithiau anturus ar yr wyneb ac o dan ddaear, sy'n edrych i mewn i amodau gweithio, bywydau a strwythur yr hen gymunedau mwyngloddio yng nghanolbarth Cymru. Sylwch ar faint y ceudyllau tanddaearol enfawr sy'n gorwedd yn gudd yng nghrombil Mynyddoedd y Cambria, a dysgwch am y cannoedd o bobl a arferai weithio yn y llefydd hollbwysig hyn."}, {"text_idx": "#000004", "text": "Ymgollwch eich hun yn hanes unigryw diwydiant mwyngloddio canolbarth Cymru, wrth i'n teithiau gynnig cyfle bythgofiadwy i weld a phrofi awyrgylch y ceudyllau tanddaearol a'r tirwedd o'u cwmpas. Mi fydd eich taith hefyd yn cynnwys arteffactau ac hen offer mwyngloddio sydd wedi goroesi yng nghrombil y ddaear."}, {"text_idx": "#000005", "text": "Mae pob taith ar gael yn Saeneg neu'r Gymraeg, ar yr wyneb neu o dan ddaear, ac mi ellir eu hanelu tuag at eich diddordebau chi. Gall hyn fod yn hanes cymdeithasol yr ardal, daeareg, archaeoleg, chwilota o dan ddaear neu bethau hwyl i wneud ar ddiwrnod allan yng nghanolbarth Cymru!"}, {"text_idx": "#000007", "text": "Os ydych chi'n chwilio am rywbeth i wneud am ddiwrnod yng nghanolbarth Cymru, ar wyliau neu gyda diddordeb penodol yn hanes cyfoethog yr ardal, dewch ar un o'n teithiau a darganfod sut y siapiodd ddiwydiant a gyflogodd gannoedd o bobl am bedair mil o flynyddoedd y tirwedd a'r wlad y gwelwn ni heddiw."}, {"text_idx": "#000008", "text": "Os ydych yn chwilotwr tanddaearol, hanesydd, archaeolegydd neu ddaearegydd, mi wnawn ein gorau i addasu ein teithiau i gyd-fynd a'ch diddordebau."}, {"text_idx": "#000009", "text": "Visit untouched areas underground where surviving equipment and artefacts bring to life the conditions of work under the Cambrian Mountains"}, {"text_idx": "#000011", "text": "Cyhoeddodd ei gyfrol cyntaf yn 2018, Rich Mountains of Lead: the Metal Mining Industry of Cwm Rheidol and Ystumtuen, a ddatblygodd y maes ymchwil yn ogystal ag ennyn diddordeb lleol a chenedlaethol yn y rhan aml-anghofiedig yma o hanes a threftadaeth Cymreig."}, {"text_idx": "#000012", "text": "Yn ogystal a pharatoi llyfrau i'r dyfodol, erthyglau a darlithoedd cyhoeddus, sefydlodd Ioan Anturon Mwyn Gorllewin Cymru yn 2019 i wneud y rhan hollbwysig yma o hanes Cymru yn hygyrch i'r cyhoedd, drwy gynnig teithiau tywys arbenigol i mewn i'r hen weithfeydd tanddaearol."}, {"text_idx": "#000014", "text": "Rich Mountains of Lead, yma:"}]